Scouting

**Scouting** sī siūⁿ-beh thàu-kòe iá-gōa oa̍h-tōng chit-chióng hui-chèng-sek ê kàu-io̍k lâi chhiok-chìn siàu-liân-gín-á tī sin-thé, cheng-sîn, kap sim-lí hong-bīn ê hoat-tián, beh pôe-ióng siàu-liân-gín-á chiâⁿ-chò hiān-tāi iu-liông ê kong-bîn, tī siā-hōe ē-tàng khiā-khí. Scouting sī tōa-lâng siat-kè hō· siàu-liân-gín-á chham-ka ê oa̍h-tōng, siàu-liân-gín-á sī scouting ê chú-kak kiò-chò **scout**, tōa-lâng sī kí-pān-chiá hō-chò **ho̍k-bū-goân**  (Hàn-jī: 服務員, Eng-gí: *leader*). Tōa-lâng gī-bū kí-pān scouting, chit-chióng chū-goān ê ho̍k-bū hêng-tōng chheng-ho· chò **scout ūn-tōng** (運動, *movement*). Hiān-tāi ê scout m̄-sī siàu-liân-peng, bô sek-ha̍p hoan-e̍k chò **[[tông-chú-kun]]** (童子軍), sui-jiân scouting ê siūⁿ-hoat sī hoat-goân chū 1 tiûⁿ sio-chiàn kî-kan.

## Scouting sī sím-mi̍h

Kin-kú Sè-kài Scout Ūn-tōng Cho·-Chit (*World Organization of the Scout Movement*) ê kóng-thiap ''Scouting is'' :

**Scouting sī...**

***Seng-oa̍h kàu-io̍k**: Scouting sī seng-oa̍h kàu-io̍k. Scouting pó·-chiok ha̍k-hāu kap ka-têng ê pu̍t-chiok; scouting beh hoat-tián chū-ngó·, mō·-hiám, thàm-só, kap hò·ⁿ-kî-sim; scout beh chhiau-oa̍t kàu-sek ê hān-chè khí thàm-só sè-kài, hoat-kak kap ha̍k-sip kî-thaⁿ ê ki-lêng, jî-chhiáⁿ thoân-siū hō· pa̍t-lâng. 
***Ūi tio̍h siàu-liân-gín-á ê ūn-tōng**: Scout ūn-tōng ê bo̍k-piau sī siàu-liân-gín-á, sī tōng-thāi--ê, kin-kú kok-tē ê pún-tē seng-oa̍h chêng-hêng tauh-tauh-á hoat-tián kap sek-èng, thê-kiong pún-tē su-iàu ê ho̍k-bū. 
***Kok-chè-sèng**: Scouting sī kok-chè-sèng--ê, chhiau-kòe 216 ê kok-ka kap tē-khu ū chèng-sek ê scout cho·-chit kap hun-ki cho·-chit. Chēng 1907 nî kàu-taⁿ scouting it-ti̍t hoat-tián seng-tióng. Chit-má ū chhiau-kòe 25,000,000 ê ta-po·-gín-á kap cha-bó·-gín-á sêng-goân. Chòe-kīn 20 tang scouting sêng-goân cheng-ka 1 pōe. Tāi-pō·-hūn ê cheng-ka sī tī hoat-tián-tiong kok-ka. 
***Tùi só·-ū ê lâng khai-hòng**: Scouting sī ta̍k-kē--ê, bô-hun chéng-chok he̍k chong-kàu, chí-iàu àn-chiáu chhóng-pān-jîn *[[Robert Baden-Powell]]* só· siat-sióng ê bo̍k-tek, goân-chek, kap hong-hoat khí chò tio̍h ē-ēng. 
***Hó-sńg, ū bo̍k-piau**:Thàu-kòe hó-sńg ê hiu-hân gô·-lo̍k oa̍h-tōng, scouting pang-chàn siàu-liân-gín-á  tī thé-keh, su-khó thui-lí lêng-le̍k, siā-hōe-sèng, kap sim-lêng hong-bīm  ê hoat-tián.  
***Tùi tōa-lâng mā-sī thiau-chiàn**: Scout ūn-tōng tùi tōa-lâng mā-sī thiau-chiàn. Phang-chàn siàu-liân-gín-á ê ki-hōe, kap chhiok-chìn sè-tāi chi-kan hō·-siong liáu-kái ê hong-hoat. Ho̍k-bū-goân tī ho̍k-bū tiōng mā ē tit-tio̍h ū-kè-tat ê hùn-liān kap keng-giām. 
***Chū-goān--ê**: Scout kap ho̍k-bū-goân sī chū-iû soán-tek chiah ka-ji̍p--ê. 
***Hui-chèng-tī, Hui-chèng-hú**: Scouting m̄-sī chèng-tī tóng-phài kap chèng-tī cho·-chit, m̄a bē-tàng ū jīn-hô chèng-tī tóng-phài kap chèng-tī cho·-chit ê sek-chái. Mâ-koh scout cho·-chit kó·-lē scout tùi siā-khu, siā-hōe, kap kok-ka chò-chhut kiàn-siat-sèng ê kòng-hiàn.

**Scouting sī 1 chiòng hoat-tō·**

Scout ài chū-ngó· iok-sok, chun-siù kan-tan ê seng-oa̍h kui-hoān tio̍h-sī **[[Scout Promise kap Law]]**. Chū-tōng chham pa̍t-lâng chò-hóe ná chò ná o̍h. Hun-chò sió-cho· lâi hoat-tián léng-tó châi-lêng, kah-lâng-chò-hóe ê lêng-le̍k, kap kok-jîn chek-jīm. Kin-kú siàu-liân-gín-á ê hèng-chhù, kui-ōe liân-soah ê oa̍h-tōng, oa̍h-tōng ài kah tōa-chū-jiân chhin-kīn, sī chhiong-boán kan-tan-sèng, chhòng-chò-sèng, kap thàm-só-sèng ê khoân-kéng, ē-tit thê-kiong mō·-hiám kap thiau-chiàn. 

**Scouting sī 1 chiòng seng-oa̍h kui-hoān**  

***Cheng-sîn chit-tah**: Kian-sim chhiau-chhōe sèⁿ-miā ê cheng-sîn kè-tat, beh chhiau-oa̍t bu̍t-chit  sè-kài.
***Siā-hōe chit-tah**: Chham-ú siā-hōe ê hoat-tián, chun-tiōng pa̍t-lâng ê chun-giâm, kap tōa-chū-jiân ê oân-chéng. Chhiok-chìn tē-hng, kok-ka, kap sè-kài ê hô-pêng, liáu-kái, hām háp-chok.
***Kò-jîn chit-tah**: Ài jīn-bat liáu-kái ka-tī ê chek-jīm, kap kó·-lē hū-chek-jīm ê chū-ngó· piáu-tat ê su-kiû.

**Scout ài chham-ú, jī-chhiáⁿ hû-hap chin-chiàⁿ ê su-iàu**

Scout chham-ú ka-tī siā-khu ê tāi-liōng gī-tê. Scout tī siā-khu kap lâng saⁿ-kap phah-piàⁿ, oân-sêng kiōng-tông ê bo̍k-piau. In chham pêng-iú, chhù-piⁿ, siā-khu thâu-lâng, í-kip kî-thaⁿ cho·-chit chò-hóe kang-chok. Chiâⁿ-chē choan-àn kè-ōe sī hoat-tián-tiong kok-ka kap kang-gia̍p-hoat kok-ka chi-kan ê scout saⁿ-kap teh chò--ê. Scout ū chham-ú:

*Gín-á ê kiān-khong
*Ī-hông io̍h-bu̍t lām-iōng
*Chheng-khì ê chúi kap kong-kiōng ūi-seng
*Sek-tòng ê kho-ki
*Sio̍k ê chhù
*Tha̍k kap siá ê lêng-le̍k
*Hô-pêng kàu-io̍k
*Seng-chûn ki-lêng ê hùn-liān
*Tī hûi-hiám tiōng ê gín-á
*Sin-thé kap sim-tì chiàng-gāi ê lâng chham-ú siā-hōe ê būn-tê
*Ka-têng seng-oa̍h kàu-io̍k
*Gín-á ê koân-ek
*Si̍t-bu̍t seng-sáⁿ kap lông-gia̍p
*Khoân-kéng pó-hō· kap kàu-io̍k
*Ē-tàng tiông-hok sú-iōng ê lêng-goân
*Têng-sin chō-lîm (重新造林, *reafforest*)
*Kang-chok ki-lêng kap chit-gia̍p hùn-liān
*Chheng-liân sit-gia̍ (*youth unemployment*)
*Chū gōa-kok î-jip ê î-bîn ê siā-khu
*Khai-hoat gī-tê ê kàu-io̍k (*education about development issues*)

## Khí-goân

1907 nî *Lord [[Robert Baden-Powell]]* tī Eng-kok chhòng-siat Scouting ūn-tōng. 1910 nî chāi i-ê chí-mōe Agnes Baden-Powell ê hia̍p-chō· hā, i iū-koh sêng-li̍p **Girl Guides**. Chit-ê Girl Guides tī bí-kok hō-chò **Girl Scouts**.

1899-1902 nî Lâm-hui *Boer War* kî-kan, *Baden-Powell* tī *Mafeking* tam-jīm chí-hui kun-koaⁿ, i chiau-bō· chū-goān chham-ka ê siàu-liân-gín-á cho·-sêng *Mafeking* kiàn-si̍p thoân (*Mafeking Cadet Corps*) lâi pang-bâng pō·-tūi. Ta̍k-ê kiàn-si̍p thoân sêng-goân lóng phòe-tòa kí-lâm-chiam kap hm̂-mâu-chiam (*spearhead*) só· kò·-sêng ê hui-chiong (*badge*). Chit-ê ang-á-phiau chiong-kî-bóe piàn-sêng *fleur-de-lis*, scouting kā chhái-la̍p tòng-chò kok-chè-sèng  piau-chì.

1907 nî *Baden-Powell* kā i tī *Mafeking* *Boer War* kî-kan só·-siá ê kun-sū hūn-liān chhiú-chheh *Aids to Scouting* kái-siá chò *Boy Patrols*. Kāng-tang i chhōe-lâi 22 ūi bô-kâng siā-hōe pōe-kéng ê siàu-liân-gín-á tī *Brownsea Island* kí-pān 1 tiûⁿ 7 kang ê lo̍k-iâⁿ, hāu-kó bē-bái.   

1908 nî *Baden-Powell* koh chhut-pán *Scouting for Boys*, chit-pú ē-sái kóng sī āu--lâi *Boy Scout Handbook* ê tē-1 pán.

Ūi tio̍h ho̍k-bū-goân ê phín-chit, *Wood Badge* pī hoat-tián lâi thê-kiong sek-tòng ê hùn-liān. Tī 1919 nî *Gilwell Park* pī kò·-bé lâi tòng-chò sêng-jîn hùn-liān kap scouting ê iâⁿ-tē. *Baden-Powell* mā siá liáu *Aids to Scoutmastership* hō· ho̍k-bū-goân sú-iōng.

## Sè-kài kok-tē ê scouting

### Tâi-oân
Tâi-oân bô **Tâi-oân Scout** kan-taⁿ ū **[[Tiong-kok Tông-chú-kun]]**, **[[Tiong-hôa bîn-kok Tâi-oân Lú-tông-kun]]**.

#### Tiong-kok Tông-chú-kun
Sui-jiân **Tiong-kok Tông-chú-kun** ê bāng-chām miâ-chò **Tiong-hôa bîn-kok ê Tông-kun Ūn-tōng**, m̄-koh he m̄-sī chèng-khak iā m̄-sī chèng-sek ê miâ-chheng. Tiong-hôa Jîn-bîn Kiōng-hô-kok (Tiong-kok) bô scouting.

Tī Tiong-kok Tông-chú-kun oa̍h-tōng àn-chiàu nî-kí lâi hun-lūi iû sè-hàn kàu tōa-hàn hun-pia̍t sī:

#### Tiong-hôa bîn-kok Tâi-oân Lú-tông-kun

## Gōa-pō͘ liân-kiat
*Scouting Frequently Asked Questions
*Ū 2 ê kok-chè cho·-chit hia̍p-tiâu choân sè-kài ê scout kap guide:
**'''Sè-kài Scout Ūn-tōng Cho·-chit''' (''World Organization of the Scout Movement'')  - hū-chek ta-po· kap 2-sèng thoân-thé.
**The WAGGGS - hū-chek cha-bó· thoân-thé.
*'''Tiong-kok Tông-chú-kun Chóng-hōe''' ( ''The General Association of the Scouts of China'')
*World of Scouting  - biô-siá scouting cho·-chit ê le̍k-sú.
*Aids to Scoutmastership
*Milestones in World Scouting